# Durga

| Durga Thurga दुर्गा दुर्गा துர்க்கை |
| --- |
| Ibu Dewi; Dewi Kuasa, Kekuatan, Perlindugan, dan keibuaan Parabrahman, iaitu hakikat tertinggi dalam Shaktam |
| Sebuah lukisan dewi durga di Istana Jaganmohan, Mysuru |
| Nama lain | Mahishasura-mardini, Kaushiki, Katyayani, Chandika, Ambika, Adi Parashakti, Bhavani, Jagdamba, Mahamaya |
| Gabungan | * Devi
* Shakti
* Mahadevi
* Navadurga
* Matrika
* Mahakali
* Parvati
* Lakshmi
 |
| Tempat tinggal | Manidvipa, Vindhyachal |
| Mantera | * Oṃ Śrī Durgāyai Namaḥ
* Oṃ Aiṃ Hrīṃ Klīṃ Cāmuṇḍāyai Vicce
 |
| Hari | Selasa,Jumaat dan Sabtu |
| Tunggangan | Singa; Harimau |
| Teks | Devīsūkta, Devi-Bhagavata Purana, Devi Mahatmyam, Devīsūktam (Chandipatha), Kalika Purana, Lakshmi Tantra, Shakta Upanishads, Tantras |
| Perayaan | Durga Puja, Durga Ashtami, Navarathri, Vijayadasami, Deepavali, Bathukamma |
| Kesetaraan |
| Kesetaraan Manipuri | Panthoibi |

**Durga** (/ˈdʊərɡə/; Sanskrit: दुर्गा, lit. 'Yang Tidak Dapat Dicapai, Yang Tidak Dapat Ditembusi', IAST: *Durgā* [d̪ʊrɡaː]) juga dikenali sebagai **Mahādevī**(/məˈhɑː ˈdeɪvi/; Sanskrit: महादेवी, lit. 'Dewi Agung', IAST: *Mahādevī*, [mɐɦaːd̪eːʋiː]),dan **Ādiśakti**(/ˈɑːdiʃækti/; Sanskrit: आदि शक्ति, lit. 'Kuasa Primordial', IAST: *Ādiśakti*, [aːd̪ɪ ʃɐkt̪i]), merupakan salah satu Dewi utama dalam Hinduisme.Beliau dianggap sebagai aspek utama Adi Parasakhti, hakikat mutlak dalam aliran Shaktam dan disembah secara meluas oleh para penganut mazhab yang berteraskan dewi ini, serta turut mempunyai kepentingan dalam aliran lain seperti Shaivisme dan Vaishnavisme.

Beliau dikaitkan dengan perlindungan, kekuatan, keibuan, kemusnahan dan peperangan. Lagenda-legenda berkaitan dengannya berpusat pada keamanan, dharma dan keseimbangan kosmik.

Durga dipercayai berasal sebagai dewi purba yang disembah oleh masyarakat pergunungan pribumi di Subbenua India, sebelum kemudianya dimasukan secara rasmi ke dalam panteon utama Hindu menjelag abad ke-4 Masihi. Teks-teks terpenting dalam aliran Shaktam, iaitu Devi Mahatmyam dan Devi Bhagavata Purana memuliakan Devi (Dewi Agung) sebagai pencipta primordial alam semesta, Brahman (kebenaran dan realiti tertinggi), serta mengenal pasti Durga sebagai perwujudan penciptaan, pemeliharaan, kemusnahan, maya (ilusi), shakti (kuasa atau tenaga) dan prakriti (alam semula jadi).

Dewi ini kebanyakannya disembah selepas musim tuaian musim bunga dan musim luruh, terutamanya semasa perayaan seperti Durga Puja , Durga Ashtami, Vijayadashami, Deepavali dan Navarathri

## Etimologi dan tatanama

Perkataan *Durga* (दुर्गा) secara harfiah bermaksud "tidak dapat ditembusi", serta "tidak terkalahkan" dan " tidak dapat diserang". Istilah ini berkaitan dengan perkataan *Durg* (दुर्ग) yang bermaksud "kubu, atau sesuatu yang sukar dikalahkan atau dilalui". Menurut Monier Monier-Williams, *Durga* berasal daripada akar kata *dur* (sukar) dan *gam* (melalui, melalui). Menurut ahli Indologi Alain Daniélou pula, Durga membawa maksud "melampaui kekalahan".

Perkataan *Durga serta* istilah berkaitan denganya muncul dalam kesusasteraan Veda, seperti dalam himpunan *Rigveda* 4.28, 5.34, 8.27, 8.47, 8.93 dan 10.127, serta alam bahagian 10.1 dan 12.4 *Atharvaveda* . Satu bentuk Dewi bernama *Durge* turut disebut dalam bahagian 10.1.7 Taittiriya Aranyaka . Walau bagaimanapun. walaupun kesusasteraan Veda menggunakan istilah *Durga*, huraian di dalamnya tidak mengandungi perincian lagenda berkaitan dirinya sebagaimana yang terdapat dalam kesusasteraan Hindu pada zaman kemudian.

Perkataan ini juga boleh dijumpai dalam teks Sanskrit pasca-Veda kuno seperti dalam bahagian 2.451 *Mahabharata* dan bahagian 4.27.16 *Ramayana* . Penggunaan ini adalah dalam konteks yang berbeza. Contohnya, *Durg* ialah nama seorang Asura yang telah menjadi kebal kepada dewa-dewi, dan *Durga* ialah dewi yang campur tangan dan membunuhnya. *Durga* dan terbitannya terdapat dalam bahagian 4.1.99 dan 6.3.63 *Ashtadhyayi* oleh Panini, ahli tatabahasa Sanskrit kuno, dan dalam ulasan Nirukta oleh Yaska .

## Dalam Agama Lain

### Agama Buddha

Arca Durga dari kerajaan Buddha Empayar Pala, di mana agama Buddha dan Hindu hidup berdampingan secara aman.
Imej Durga, yang ditafsirkan sebagai salah satu bentuk Guanyin, di sebuah kuil Cina di Surabaya, Jawa Timur, Indonesia. Arca ini menyerupai seni Chola dan berkemungkinan wujud sebelum penempatan masyarakat Cina di Jawa Timur.
Tradisi Buddha Tantrik Vajrayana telah mengadaptasi beberapa dewa -dewi Hindu ke dalam kerangka kepercayaanya, termasuk Durga. Pelbagai gambaran Durgā Mahisasuramardini (Durgā yang membunuh iblis kerbau) telah ditemui di tapak-tapak kuil Buddha bertarikh sekitar kira-kira abad ke-8–11 di Afghanistan, Indonesia dan timur laut India. Arca-arca Durga turut ditemui di tapak-tapak utama Buddha seperti Nalanda dan Vikramashila .

Beberapa aspek dewi, Tara, yang popular dalam Buddha Vajrayana dipercayai berasal daripada satu bentuk Durga atau dipengaruhi oleh kisah-kisah Hindu tentang Durga, termasuk bentuk Tara yang garang . Salah satu manifesti Tara malah dikenali sebagai Durgottāriṇī-tārā Durgottāriṇī turut disebut dalam teks *Sādhanamālā* (237.10; 237.21; 238.4).

Dalam agama Buddha Nepal, dewi tantrik Buddha Vajrayogini "sering disembah secara bergantian dengan Durga" semasa perayaan Durga. Penganut Buddha Newar juga menyembah Durgottāriṇī-tārā semasa beberapa ritual Prajñāpāramitā mereka.

Dalam agama Buddha Jepun, dewa Cundī, juga dikenali sebagai Butsu-mo (仏母, kadangkala dipanggil *Koti-sri* ), berkongsi banyak ciri dengan Durga, dan sesetengah sarjana menganggap kedua-dua dewa itu berkaitan. .

Begitu juga, dalam agama Buddha Tibet, dewi Palden Lhamo merupakan manifesti dewi Durga .

### Jainisme

*Mata Sacciya* yang ditemui di kuil-kuil Jain era zaman pertengahan utama mencerminkan Durga, dan dia telah dikenal pasti oleh para sarjana Jainisme sebagai sama. Di Gua Ellora, kuil-kuil Jain memaparkan Durga dengan tunggangan singanya.

### Sikh

Durga dimuliakan sebagai ciptaan ketuhanan dalam *Dasam Granth*, sebuah teks suci agama Sikh yang secara tradisinya dikaitkan dengan Guru Gobind Singh .

## Pengaruh Durga di Asia Tenggara

Dewi Durga di Asia Tenggara, dari kiri: Kemboja abad ke-7/8, Vietnam abad ke-10/11, Indonesia abad ke-8/9.
Penggalian tapak arkeologi di Indonesia, khusunya di pulau Jawa, telah menemukan banyak arca Durga.Arca-arca ini bertarikh seawal abad ke-6 masihi. Daripada pelbagaiarca batu dewa-dewi Hindu era awal hingga pertengahan zaman pertengahan yang ditemui di kepulauan Indonesia, sekurang-kurangnya 135 daripadanya merupakan arca Durga. Di beberapa kawasan di Jawa, dia dikenali sebagai *Loro Jonggrang* (secara harfiah, "gadis ramping").
tokoh Durga diceritakan di dalam beberapa kitab. seperti kitab Sudamala, Sri Tanjung, Ghatotkacasraya, Parthayajn

Di Kemboja, semasa era raja-raja Hindu, Durga popular dan banyak arca beliau telah ditemui. Walau bagaimanapun, kebanyakannya berbeza daripada gambaran India dalam satu perincian. Ikonografi Durga Kemboja menunjukkan beliau berdiri di atas kepala iblis kerbau yang dipotong.

Patung-patung Durga juga telah ditemui di kuil-kuil batu dan tapak arkeologi di Vietnam, kemungkinan besar berkaitan dengan era Dinasti Champa atau Cham.

## Kuil-kuil Utama

* Kuil Kanaka Durga, Andhra Pradesh
* Kuil Vaishno Devi, Jammu & Kashmir
* Kuil Ambaji, Gujarat
* Kuil Chamundeswari, Karnataka
* Kuil Naina Devi, Uttarkand

## Lihat juga

* Shaktam
* Durga Puja
* Shakti
* Parvati

## Rujukan

## Pautan luar

* **DURGA PUJA at NetGlimse.com Diarkibkan 2013-07-13 di Wayback Machine Durga Puja (calcuttaweb.com) Diarkibkan 2010-09-18 di Wayback Machine
* Durga di Curlie
* 108 names of Durga from the Durgāsaptaśatī